ANC-jeugliga wil leierskap ontbindLede van die ANC-jeugliga het Dinsdag gesê hulle wil die leierskap van die jeugliga ontbind. Lede het by die ANC-hoofkantoor Luthuli-huis in Johannesburg bymekaargekom om ŉ memorandum aan die sekretaris-generaal van die party, Ace Magashule, te oorhandig. Die ontstoke lede het gesê hulle sal buite Luthuli-huis wag totdat die leierskap beskikbaar is om hul memorandum in ontvangs te neem. “Die ampstermyn van die leierskap het verstryk en die ANC moet ŉ nuwe struktuur aanstel wat ons by die 26ste konferensie kan lei,” het Kolobe Mamabolo, een van die betogende ANC-jeugligalede, gesê. Ander griewe is dat die leierskap van die ANC-jeugliga te oud is.